b'\n_START_ARTICLE_\nPolitiprovokasjon\n_START_PARAGRAPH_\nPolitiprovokasjon tilh\xc3\xb8rer den ulovfestede rett (ikke nedskrevne rett) og beskriver ulike situasjoner der en polititjenestemann fors\xc3\xb8ker \xc3\xa5 fremprovosere en lovovertredelse.\n_START_SECTION_\nNorge\n_START_PARAGRAPH_\nI Norge er politiprovokasjon b\xc3\xa5de forbudt og frifinnelsesgrunn i retten, hvis den kriminelle handling ellers ikke ville ha blitt beg\xc3\xa5tt.\n_START_SECTION_\nForm\xc3\xa5let med provokasjonen\n_START_PARAGRAPH_\nEn provokasjon kan ha flere form\xc3\xa5l: fremskaffing av bevis, avverge straffbare handlinger eller f\xc3\xa5 tak i stj\xc3\xa5lne gjenstander.\n_START_SECTION_\nVilk\xc3\xa5r for at provokasjon kan benyttes\n_START_PARAGRAPH_\nVilk\xc3\xa5rene for bruk av provokasjon varierer. Ved fremskaffing av bevis er vilk\xc3\xa5rene strengest, sml. straffeprosessloven \xc2\xa7 226._NEWLINE_Flere vilk\xc3\xa5r m\xc3\xa5 v\xc3\xa6re oppfylt for at provokasjon skal kunne tillates. Vilk\xc3\xa5rene avgj\xc3\xb8res av de prosessuelle grunnkrav, dvs. grunnleggende krav som stilles i forbindelse med straffeprosess. Disse prosessreglene har som grunnleggende forutsetning \xc3\xa5 beskytte innbyggernes rettssikkerhet._NEWLINE_En politiprovokasjon regnes alts\xc3\xa5 som en del av straffeprosessen, selv om den i Norge ikke er regulert av nedskrevet lov. Som en del av straffeprosessen skal provokasjonen utf\xc3\xb8res p\xc3\xa5 en hensynsfull m\xc3\xa5te. Maktmisbruk m\xc3\xa5 ikke forekomme. Det skal v\xc3\xa6re et godt forhold mellom graden av provokasjon som anvendes og det m\xc3\xa5l som \xc3\xb8nskes oppn\xc3\xa5dd med provokasjonen._NEWLINE_Et absolutt vilk\xc3\xa5r (det s\xc3\xa5kalte grunnvilk\xc3\xa5ret) er at provokasjonshandlingen ikke m\xc3\xa5 fremprovosere en straffbar handling som ikke ville ha blitt beg\xc3\xa5tt hvis provokasjonen ikke hadde funnet sted.\n_START_SECTION_\nPolitiet m\xc3\xa5 innhente tillatelse\n_START_PARAGRAPH_\nPolitiet m\xc3\xa5 innhente tillatelse til den provokative handling fra statsadvokaten i politidistriktet. Det er ikke tillatt for politiansatte \xc3\xa5 fremprovosere ulovlige handlinger uten at tillatelse er innhentet.'